Tónlistarkonan Sjana Rut og tónlistarmaðurinn Aaron Ísak , eða Kid Isak eins og hann kallar sig , voru að senda frá sér glænýtt jólalag . Lagið heitir Mér er sama um jólapakka . Eins og kunnugt er sigraði Aaron Ísak Söngkeppni framhaldsskólanna 2019 og flutti lag Hinsegin daga 2019 og hafa þau Sjana verið vinir lengi en þetta er í fyrsta sinn sem þau vinna saman . Sjana samdi lagið , tók það upp og pródúseraði en þau Aaron Ísak sömdu textann í sameiningu . „ Við erum með mjög ólíkar raddir og söngstíl en okkur tókst að sameina það og þetta skemmtilega lag er útkoman , “ segir Sjana . Lagið er aðgengilegt á öllum helstu streymisveitum .